b'\n_START_ARTICLE_\nELES\n_START_SECTION_\nZgodovina\n_START_PARAGRAPH_\nZgodovina dru\xc5\xbebe sega v leto 1953, ko je bilo ustanovljeno podjetje Elektroenergetski sistem, ki je bilo leta 1958 preoblikovano v Elektrogospodarsko skupnost Slovenije. To dru\xc5\xbebo je po novem sestavljajo dvanajst elektro-proizvodnih podjetij in Elektroprenos, medtem ko so iz sestave izlo\xc4\x8dili distribucijska podjetja. Leta 1965 je bila Elektrogospodarska skupnost Slovenije ukinjena in ustanovljeno je bilo Poslovno zdru\xc5\xbeenje energetike Slovenije._NEWLINE_Leta 1972 je pri\xc5\xa1lo do ustanovitve Zdru\xc5\xbeenega podjetja elektrogospodarstva Slovenije (ZEPS), ki se je leta 1974 reorganiziralo v SOZD Elektrogospodarstvo Slovenije. Leta 1989 je bil SOZD preoblikovan v javno podjetje Elektrogospodarstvo Slovenije, p. o._NEWLINE_Novembra 1990 je bilo ustanovljeno javno podjetje Elektro-Slovenija, d.o.o. (ELES), ki je bilo namenjeno trgovanju z elektri\xc4\x8dno energijo. Leta 1999 je bil sprejet Energetski zakon, s katerim je podjetje prevzelo nalogo izvajalca storitve prenosa in upravljanja prenosnega omre\xc5\xbeja._NEWLINE_3. septembra 2014 je bilo podjetje Elektro-Slovenija preimenovano v samo ELES, pri \xc4\x8demer je postalo sistemski operater prenosnega elektri\xc4\x8dnega omre\xc5\xbeja v Sloveniji._NEWLINE_Marca 2017 je dru\xc5\xbeba prejela nagrado "Slovenian Grand Security Award" v kategoriji "Najbolj varno podjetje" v letu 2018, ki jo podeljuje In\xc5\xa1titut za korporativne varnostne \xc5\xa1tudije Ljubljana v sodelovanju s Slovenskim zdru\xc5\xbeenjem korporativne varnosti.'